### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

Offentlig fremlæggelse af forslag til Lokalplan 1130 - Bolig- og erhvervsområde, [adresse]Grenåvej, Risskov og Tillæg nr. 74 til kommuneplan 2017.

### Resumé

Lokalplanen omfatter ca. 23.500 m2 boliger i 3-6 etager og ca. 9000 m2 kontorerhverv, ligeledes i 3-6 etager. Bebyggelsen er beliggende nord for Risskov imellem [adresse] og [adresse] og afgrænses af [adresse] mod nord.

Lokalplanen sikrer, at der på tværs af [adresse] opnås en sammenhæng imellem dette lokalplanområde og et kommende boligområde og offentligt område på den anden side af [adresse]. Planlægningen af de to områder indeholder dermed fællestræk for kantzonerne langs med [adresse] samt principper for bebyggelsernes ydre fremtræden.

Erhvervsdelen planlægges at omfatte kontorer og lettere erhverv. Boligerne omfatter varierede familieboliger, singleboliger, ungdoms- og seniorboliger. 15% af boligerne skal udlægges som almene boliger.

Lokalplanforslaget er i overensstemmelse med kommuneplanens mål, men ikke med kommuneplanens konkrete rammer. Der er derfor udarbejdet kommuneplantillæg nr. 74, som muliggør opførelse af blandede boliger og erhverv med etageboliger, kontorer o.l.

Der har været afholdt forudgående offentlig høring, og der blev indsendt 54 høringssvar.

Der er udarbejdet et udkast til en udbygningsaftale.

### Indstilling

Det indstilles:

At 1) forslag til Lokalplan nr. 1130 godkendes til offentlig fremlæggelse,

At 2) forslag til Tillæg nr. 74 til Kommuneplan 2017 godkendes til offentlig fremlæggelse,

At 3) forslag til udbygningsaftale godkendes til offentlig fremlæggelse.

### Sagens forløb

02-12-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 07-12-2020 Magistraten
Fremsendes til [adresse] med bemærkning, at Magistraten i mødet den 7. december 2020 anbefaler, at byrådet tiltræder Magistratsafdelingen for Teknik og Miljøs indstilling af 26. november 2020.

 Rådmand Alexander Lauridsen og Marie Danielsen tog forbehold.

 Der blev stillet spørgsmål til anvendelse af 360 graders bæredygtighedsværktøjet og til andelen af almene boliger, som besvares inden byrådsbehandlingen. Det blev præciseret, at det tilstræbes, at forslag til lokalplaner er fuldt belyste, så der som hovedregel ikke er brug for udvalgsbehandling inden den offentlige høring.
 16-12-2020 [adresse]
Fremsendes til Teknisk Udvalg til behandling i henhold til beslutning i byrådets møde den 16. december 2020.
 13-01-2021 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling.